GiliGold/VAD_KnessetCorpus huggingface dataset:
מיקי לוי:  אם  ישנם גופים נוספים, שנמצאים כאן ורוצים להשמיע את קולם, בבקשה להירשם במזכירות הוועדה
מיקי לוי:  תודה שהגעתם, אני מאוד מעריך את זה
אלי אפללו: הצעה לסדר, בבקשה, אדוני היושב-ראש
אלי אפללו:  אני אמור להיות בשלוש ועדה: כלכלה, כספים וביקורת המדינה ומעמד האישה
אלי אפללו:   מאוד חשוב לי להיות פה
אלי אפללו:  מצד שני, חשוב לי גם להיות גם בשאר הוועדות כי זה תחבורה ציבורית ואנשים מבוגרים, וכך הלאה
אלי אפללו:  לכן, אם אפשר היה  לפחות ליצור איזושהי שעה מסוימת או שעה בין הוועדות, או לתכלל בצורה טובה יותר, אז זה באמת היה עוזר לכולנו כי כולנו רוצים לתת את האמירה שלנו, את ההתייחסות שלנו, לדברים החשובים בוועדות האלה
מיקי לוי: אני מאוד הייתי רוצה להתחשב בחברי הכנסת, אבל נבצר ממני
מיקי לוי:  אני עשר שנים כאן בבית, והדיונים הם בימים: שני, שלישי ורביעי
מיקי לוי:  הזמן מצומצם, ולעיתים גם זה לא מספיק ונקבעים דיונים לימי ראשון וחמישי
מיקי לוי:  אני מכיר את התופעה שחברי הכנסת אצים רצים לוועדות, ובפרט בוועדת הכספים
מיקי לוי:  הם לא מבינים על מה היו 10 מיליארד שקל, והם מרימים את היד: מי בעד? מי נגד? הייתי שם שבע שנים
מיקי לוי:  מה לעשות, זה תלוי בי
מיקי לוי:  אני יכול להתחשב ולתת לחברי הכנסת להביע דעתם אחרי מבקר המדינה כי אני מבין שאתה צריך לרוץ לכספים ולהרים את היד על תקציבים, שהם לא פחות חשובים
מיקי לוי:  אני אשתדל
אלי אפללו: וגם להשפיע
מיקי לוי: אני עושה ככה בראש
מיקי לוי:  עשר שנים
מיקי לוי:  מנכ"ל המשרד, בבקשה
מיקי לוי:  אני מאוד מודה לך שהגעת
ישי וקנין: תודה
ישי וקנין:  בוקר טוב ליושב-ראש הוועדה, לוועדה לענייני ביקורת המדינה, לוועדה לקידום מעמד האישה ולשוויון מגדרי
ישי וקנין:  בוקר טוב לכולם
ישי וקנין:   הדיון שמתקיים היום נוגע לדוח ביניים, שמבקר המדינה החליט לפרסם כדוח מיוחד, בנושא מוגנות משרתי החובה, חיילות  וחיילים ביחידות המשרד לביטחון פנים, כחלק  מביקורת גדולה במשרד לבט"פ הבוחנת את כל מהלך הגדול של שירות חיילי צה"ל במשרד לביטחון הפנים
ישי וקנין:  אופיים של הממצאים שעלו בביקורת, שמדברים בעד עצמם, מבלי להרחיב, והחשיבות שנודעת לחובה שחלה על כולנו להבטיח לכלל המתגייסים והמתגייסות שירות בטוח ומוגן, מחייבים תשומת לב מיוחדת
ישי וקנין:  ביקורת זו התאפיינה בביקורת שטח מעמיקה, שבאה לידי ביטוי בביקור בשבעה מתקני כליאה בהם יש אגפי אסירים ביטחוניים, תוך מפגש עם עשרות חיילים וחיילות ותוך חשיפה לעבודתם מקרוב
ישי וקנין:  המיקוד היה, כפי שתיראו, בשב"ס, אך הסתכלנו על כלל הנתונים גם במשטרת ישראל, במג"ב, ואף בצה"ל
ישי וקנין:       דוח זה אינו הדוח הראשון שמבקר המדינה מתניהו אנגלמן מפרסם בקשר לתחום מעמד הנשים בחברה הישראלית
ישי וקנין:  כחלק מהתפיסה החברתית של המבקר פורסמו בשנים האחרונות שורה של דוחות, בהם: דוח היישום החוק למניעת הטרדה מינית, מניעת אלימות בין בני זוג וטיפול בנפגעיה, שילוב נשים בתעשיית הייטק, ועוד
ישי וקנין:  עבודת הביקורת שעומדת ביסודו של דוח זה כללה כמה נדבכי עבודה עליהם תשמעו בהמשך
ישי וקנין:  אציין, כי רק במסגרת העבודה התקיים שיתוף פעולה בין צוות הביקורת לבין עובדי נציבות תלונות הציבור, וזאת לצורך קיום שיחות טלפוניות רגישות ומורכבות עם חיילות וחיילים ששיקפו מנקודת מבטם את הפגיעה המינית שחוו
ישי וקנין:       אני אבקש בהזדמנות זו להודות לצוות הביקורת שבחטיבה לביקורת משרדי הממשלה במוסדות שלטון, בראשותו של יובל חיו
ישי וקנין:  נמצאים איתנו גם מנהלת האגף וצוות הביקורת
ישי וקנין:  אני רואה לנכון להודות להם בפורום הזה
ישי וקנין:  אעביר את רשות הדיבור ליובל, מנהל החטיבה, על מנת שייתן את הסקירה
ישי וקנין:  תודה לכולם
יובל חיו: בוקר טוב, אדוני היושב-ראש
יובל חיו:  אני אגש ישר להציג כמה ממצאי הביקורת ולתת גם רקע במה נגע הדוח
יובל חיו:  הדוח עוסק באוכלוסיית של כ-5,500 חיילות וחיילים שמשרתים מדי שנה ביחידות הבט"פ
יובל חיו:  רוב רובם של המשרתות והמשרתים הם במג"ב - כ-3,800
יובל חיו:  כ-1,000 מהם משרתים ומשרתות במשטרה, וכ-570 בכל שנה משרתים בשירות בתי הסוהר
יובל חיו:  למעשה, אנחנו הסתכלנו על נושא המוגנות ביחידות הללו, כשהמוגנות של החיילים והחיילות מושפעת מארבעה היבטים עיקריים: אחד, אופי הפעילות
יובל חיו:  אנחנו מדברים על חיילות וחיילים שמשולבים בפעילות מבצעית שיטורית
יובל חיו:  ללא ספק, השירות באגפים ביטחוניים בשירות בתי הסוהר הוא ייחודי כשלעצמו
יובל חיו:  אנחנו מדברים על ארגונים ביטחוניים שהם יחסית סגורים
יובל חיו:   יחסים היררכיים פיקודיים מאפיינים את השירות של החיילים והחיילות הללו, בין אם מדובר במפקד אגף בשב"ס ובין אם מדובר במפקד מפקד סיור באגף התנועה שיושב יחד עם חייל או חיילת
יובל חיו:  והמאפיין האחרון הוא פערי הגילים
יובל חיו:  אנחנו מצאנו פערי גילים של עשרות שנים בין המשרתות והמשרתים לבין מפקדים, בין אם מפקדי משימות ובין אם מפקדים בהיררכיה הארגונית בתוך הארגונים
יובל חיו:       אומר מילה על העבודה שנעשתה
יובל חיו:  אנחנו קיימנו את העבודה השגרתית שלנו, שזה פגישות בתוך הגופים המבוקרים, איסוף מסמכים, מאגרי מידע, אבל הביקורת הזו התאפיינה בעוד שני נדבכים ייחודיים: אחד, צוות הביקורת ביקר בשטח
יובל חיו:  הוא היה בכל שבעת מתקני הכליאה בהם מצויים האגפים הביטחוניים של שירות בתי הסוהר, ממשק ישיר עם הסוהרים והסוהרות, וכולל מפגשים, ללא נוכחות מפקדים, עם המשרתים והמשרתות
יובל חיו:  הצלחנו להגיע ל-25% מהמשרתות והמשרתים בשירות בתי הסוהר בממשק בלתי אמצעי וישיר איתם
יובל חיו:  הנדבך האחרון הוא סקר שערכנו
יובל חיו:  הסקר הזה הופץ ל-13,000 משרתים ומשרתות בהווה ובעבר
יובל חיו:  שיעור ההיענות היה יחסית גבוה - 14
יובל חיו: 4%
יובל חיו:  זה נשמע נמוך, זה גבוה
יובל חיו:  זה לרבות משוחררות ומשוחררים שמשיבים על שאלון מפורט ששולח להם מבקר המדינה
יובל חיו:  58% מאלו שענו היו מנשים
אורנה ברביבאי: היה סקר כזה בעבר?
יובל חיו: משרד מבקר המדינה בשנים האחרונות מרבה לקיים סקרים כבסיס, כנדבך, לעבודות הביקורת
יובל חיו:  בביקורת הזו בהחלט מדובר בסקר יוצא דופן בהיקפו
אורנה ברביבאי: הוא מושווה לסקר לקודם או שלא היה בעבר?
יובל חיו: לא, לא
יובל חיו:  הוא לא מושווה
יובל חיו:  עם חולשות מתודולוגיות אפשר להשוות את זה לסקרים שנעשים בשב"ס, בצה"ל, במשטרת ישראל
אורנה ברביבאי: זו  פעם ראשונה שעשיתם את הסקר
יובל חיו: סקר מהסוג הזה - זו הפעם הראשונה
יובל חיו:  אגש לממצאים העיקריים
יובל חיו:  קודם כול, אנחנו מביאים נתונים שהם תוצאה של הסקר באשר לאותו שיעורי משרתות החובה שציינו כי חוו פגיעה מינית לפי הגוף המבוקר בהן הן שירתו
יובל חיו:   אנחנו הגענו לנתונים של כ-38% בשירות בתי הסוהר
יובל חיו:  זה אומר, ארבע מתוך עשר משרתות
יובל חיו:   27% במג"ב ו-22% במשטרה
יובל חיו:       חשוב לומר, אנחנו מודעים לכך שיש פה היבט סובייקטיבי
יובל חיו:  מדובר בחייל או חיילת שמפרטים, נותנים, את העמדה הסובייקטיבית שלהם לגבי החוויה
יובל חיו:  אבל אנחנו ערכנו עם רבים מאלה שהשיבו והסכימו לשוחח שיחות השלמה
יובל חיו:  השיחות האלה מלמדות אותנו שמדובר בדיווחים משמעותיים
יובל חיו:  הם מפורטים, הם לא שלופים מהמותן
יובל חיו:  אנחנו רואים חיילים וחיילות רציניים שיודעים לספר סיפור
יובל חיו:  כמובן שהאמירות שלי במישור הזה הן לא אמירות שנוגעות למישור פלילי, הן נוגעות למישור ארגוני שצריך לתת מענה למציאות כזו
יובל חיו:  לכן, הנתונים האלה הם קו זינוק עבור הגופים המבוקרים, מבחינתנו, לטיפול
יובל חיו:       אנחנו מדברים על נתוני הדיווח על פגיעה
יובל חיו:  רוב החיילים והחיילות לא מדווחים על הפגיעה שהם סבורים שהם חוו
יובל חיו:  רק 46% מהם דיווחו לגורם כלשהו בארגון
יובל חיו:  אני לא מדבר רק על יוהל"מיות, אני מדבר גם על דיווח למפקד או למרכז מהו"ת או לכל גורם אחר
יובל חיו:  זה נתון שצריך לקחת אותו בחשבון מבחינת הערכת היקף התופעה
יובל חיו:       אנחנו רואים מה קורה מבחינת הטיפול, ראיית הטיפול, בעיני הנפגעות והנפגעים
יובל חיו:  אנחנו רואים שרוב, 70%,  מאלה שסימנו שהם חוו חוויה של פגיעה מינית, הם סבורים שהמערכת לא נתנה להם את המענה הנדרש
יובל חיו:  שוב, אני נזהר ואומר: זו ראייה סובייקטיבית שלהם
יובל חיו:  אבל אנחנו יכולים לראות בצבע הכתום ש- 44%  מציינים שהפגיעה טופלה באופן שאינו מספק ו-26% הפגיעה לא טופלה כלל
יובל חיו:  זה אומר, 70% נתונים שמשקפים בעיני החיילת או החייל שעניינם לא טופל כראוי
יובל חיו:  אגב, בשיחות טלפון שקיימנו, ניסינו גם להבין איפה הפער
יובל חיו:  הפער נובע לפעמים ממגבלות הטיפול המשפטי, משמעתי, הראייתי וכו', אבל עדיין ברבים מהמקרים נותרת חיילת או חייל עם חוויה לא פשוטה
יובל חיו:      השקף הזה משרטט נתון מאוד משמעותי
יובל חיו:  למעלה זה משטרת ישראל - שתי העמודות
יובל חיו:  הנתון המובא בשקף הזה מלמד את הדבר הבא
יובל חיו:  בעוד שהחיילות והחיילים שמשרתים במשטרת ישראל הם רק 7% מכוח האדם, שיעור התלונות שלהם ליוהל"מיות הוא 34%
יובל חיו:  כלומר, אנחנו רואים שהאוכלוסייה של החיילים והחיילות הצעירים, נוכחות התלונות שלהם מכלל התלונות שמגיעות ליוהל"מיות  הוא דרמטית גבוה מהשיעור שלהם באוכלוסייה כוח האדם
יובל חיו:  בשב"ס אנחנו יכולים לראות שהחיילות והחיילים בכוח האדם של שב"ס הם 6%, בעוד שבנוכחות שלהם בתלונות על הטרדות מיניות הם מחזיקים 37%
יובל חיו:  זה אומר שיש לנו פה אוכלוסייה נפגעת משמעותית
יובל חיו:  אני מדבר על נתונים שהבת כבר קמה והלכה והגישה תלונה
יובל חיו:  הנתונים האלה לא מגלמים את כל אלה שנותרו ולא התלוננו על כך
יובל חיו:      הנקודה הבאה מדברת על הפוגעים
יובל חיו:  כ-70% מהפגיעות במשרתי החובה בוצעו על ידי משרת קבע או מפקד
יובל חיו:  אתם יכולים לראות את הנתונים בצבעים: אדום וסגול
יובל חיו:  אנחנו מדברים במשטרה על 62% משרתי קבע, 18% מפקדים
יובל חיו:  במג"ב - 41% ו-21%, ובשב"ס 51% משרתי קבע ו-17% נמצאים בקטגוריה של מפקדים
יובל חיו:   אלה הם נתונים שגם עליהם צריך לתת את הדעת
יובל חיו:       הדוח כולל גם התייחסויות, שאנחנו באמת בזהירות הבאנו מתוך השיחות והתרשומות שקיימנו בנושא הזה
יובל חיו:  יש פה שורה של עדויות
יובל חיו:  העדויות האלה מובאות מתוך הפרוטוקולים שקיימנו
יובל חיו:  הן כוללות גם משרתים במשטרה וגם בשב"ס
יובל חיו:  אני מזכיר שהדברים נשענים על שיחות ישירות עם החיילות והחיילים
יובל חיו:  אנחנו לא מדברים על: תרשמי לנו איזה משפט
יובל חיו:  אלה משפטים שלקוחים משיחות מפורטות, מתרשמות של שיחות טלפון, ולכן הדברים האלה צריכים להילקח בחשבון
יובל חיו:  אם אנחנו נעבור קדימה, נראה מה קורה באכיפה הפלילית
יובל חיו:  בשנים 2019 – 2021 טיפלה יוהל"ם משטרת ישראל ב-149 תלונות
יובל חיו:  רק שש מהתלונות הגיעו לכדי כתבי אישום פליליים
יובל חיו:  אם אני עובר ליוהל"ם שב"ס, 68 תלונות של סוהרים וסוהרות
יובל חיו:  רק מקרה אחד הוגש כתב אישום פלילי
יובל חיו:  אני נזהר בעניין הזה ואומר: היוהל"מיות, זה המקום להגיד, עושות עבודה משמעותית וכבדה וברוכה
יובל חיו:  יש פה עניין מערכתי  ואנחנו צריכים לבדוק מה עומד מאחוריו
יובל חיו:  הוא נוגע גם לפרקליטות המדינה, גם למגבלות ראייתיות, שכולנו יודעים שקיימות,  אבל התוצאות האלה מלמדות שהחוק למניעת הטרדה מינית לא מהווה כלי אפקטיבי בתחום האכיפה
יובל חיו:  אלה נתונים נמוכים ביותר
יובל חיו:  צריך לומר שיש גם פרקטיקות בתוך הארגונים של אנשים שמבינים שהיתה שם איזושהי בעיה ומוצאים להם הסדרים שיוצרים את הניתוק מהחיילת, אבל בראי האכיפה עד לקו הסופי אנחנו נמצאים פה באיזושהי בעיה שצריך לתת עליה את הדעת
יובל חיו:       לצורך הביקורת הלכנו לצה"ל
יובל חיו:  לא כדי לעשות ביקורת על צה"ל אלא כדי לנסות להבין האם המציאות בגופי ביטחון הפנים שונים מצה"ל
יובל חיו:  בדבר הזה נחשפנו לשני מחקרים מאוד משמעותיים, עם תשתית מתודולוגית מאוד כבדה, שנעשו בשנים 2021 ו-2022, ולימדו שהמציאות בצה"ל לא שונה
יובל חיו:  אחת מכל שלוש משרתים ומשרתות בצבא ההגנה לישראל הצביעו על כך שהם הוטרדו מינית לפחות פעם אחת במהלך שירותם
יובל חיו:  זה נתון מטריד ביותר
יובל חיו:  הוא כבר נוגע לאוכלוסייה הרבה יותר רחבה
יובל חיו:  אנחנו מביאים את הנתון הזה, והוספנו הערה נוספת
יובל חיו:  הנתון הזה לא שוקף, כפי שנמסר לנו, על ידי צה"ל
יובל חיו:  לא פה בישיבות שנעשו בבניין הזה, בכנסת, ולא לציבור
יובל חיו:  מבקר המדינה בהחלט סבר שזה נתון שהוא צריך להיות משוקף לציבור
יובל חיו:  אנחנו מכירים את הצבא כארגון משמעותי, שגם עושה עבודה בתחום הזה
יובל חיו:  אבל באותה מידה שהוא עושה את העבודה, לא נכון כשיטה לדווח רק על המתלוננות
יובל חיו:  נכון להביא את נקודת מבטן כשהן חותמות על מסמכים ואומרות: שאלתם אותנו, אנחנו סובייקטיבית חווינו את החוויה הזו
יובל חיו:  זה נתון משמעותי לצורך הטיפול המערכתי בנושא הזה
יובל חיו:  ולכן, היה חשוב לנו להביא בדוח את הממצאים האלה, שהם רגישים, ואנחנו גם מבינים את משמעותם
יובל חיו:       אני נוגע בנקודה נוספת שנוגעת לאסירים הביטחוניים
יובל חיו:  רבים ממשרתי החובה העידו בפנינו כי הם קיבלו פניות מאסירים ביטחוניים משוחררים ברשתות החברתיות
יובל חיו:  זוהי תופעה שכרגע שירות בתי הסוהר אמר לנו שבגלל שהאסיר משוחרר אז שב"ס לא מטפל בנושא הזה
יובל חיו:  אנחנו חושבים שזה בעייתי
יובל חיו:  צריך להסתכל על הנושא הזה
יובל חיו:  אנחנו מדברים על חיילות משוחררות שקיבלו מאסירים משוחררים הודעות ברשתות החברתיות ומשרתים כיום שמקבלים מאסירים משוחררים
יובל חיו:  חיילת משרתת היום באגף ביטחוני בכלא נפחא והיא מקבלת ברשת החברתית הודעות, שהן לפעמים עם אופי שהיה נכון שזה לא יתקיים, והיא  צריכה להתמודד עם זה
יובל חיו:  וגם אם היא חיילת משוחררת, אנחנו חושבים שהמערכת צריכה להכיר את הדבר הזה ולתת לה את התמיכה בדבר הזה כי זו התמודדות לא פשוטה
יובל חיו:       התבטאויות על הטרדות מיניות מצד אסירים ביטחוניים
יובל חיו:  גם פה אנחנו נתנו שיקוף לאופי של השיח שמתקיים בין חיילות לבין אסירים ביטחוניים
יובל חיו:  אנחנו היינו בתוך האגפים האלה, ראינו איך הדברים האלה מתקיימים
יובל חיו:  אנחנו חושבים שהנושא הזה, שעלה אגב הפרשה שנקראת פרשת הסוהרת, יש כבר חשיפה ציבורית לנושא, והוא בהחלט דבר שמחייב התמודדות
יובל חיו:       לקראת סיום, אציין שהסתכלנו גם על ההכשרה שעוברים החיילות והחיילים האלה כשהם נכנסים למשימות לא פשוטות: גם משימות שיטור במשטרת ישראל, וגם באגף ביטחוני
יובל חיו:  אנחנו מצאנו ששיעור החיילים במשטרה, בשב"ס ובמג"ב, שממתינים יותר משלושה חודשים להכשרה, נע בין 18% ל-47%
יובל חיו:   אנחנו ראינו שחיילות וחיילים מתחילים לבצע את התפקיד שהם אמורים לעשות בטרם ההכשרה
יובל חיו:  לא נכון יהיה להכניס חיילת, שלא סיימה הכשרה, לאגף ביטחוני בשב"ס, וגם לא לסיור של בילוש בדרום תל אביב ולא בניידת אט"ן
יובל חיו:  אנחנו צריכים לשמור על הסטנדרט שחיילת נכנסת למשימה כזו, היא עברה את ההכשרה באופן מלא
יובל חיו:       אני חייב לומר פה מילה, ואנחנו מצאנו לציין את זה בדוח, על היוהל"מיות בשב"ס
יובל חיו:  הפעולות שבוצעו במשטרה, בשב"ס  ובמשרד לבט"פ  כדי להגביר את המודעות לנושא ולטפל באירועי הטרדה מינית היו פעולות משמעותיות
יובל חיו:  מנינו אותן בדוח, והן מנויות פה בשקף שלפנינו
יובל חיו:  אנחנו יודעים שיש מאבק קשה בארגונים האלה כדי לשפר את המצב
יובל חיו:  אנחנו לא מקלים בו ראש
יובל חיו:  יחד עם זאת, מבקר המדינה מצא לנכון לשים את העובדות ואת הנתונים הללו במסגרת דוח מיוחד כי אנחנו חושבים שזה מחייב עוד פעולה רחבה ועמוקה יותר
יובל חיו:      אדוני היושב-ראש, אנחנו מבצעים את הביקורת הזו במקביל או לאחר ועדות נוספות שעוסקות בנושא
יובל חיו:  ועדת קעטבי סיימה בינואר 2019 את עבודתה
יובל חיו:  עד היום ממצאיה של ועדת קעטבי לא נדונו בממשלה
יובל חיו:  אנחנו מעירים על כך
יובל חיו:  ועדה שמינה שר הביטחון גנץ ב-2022 סיימה לאחרונה והגישה את המלצותיה
יובל חיו:  הדוח הזה הועבר גם אליה
יובל חיו:  הוועדה הממשלתית בעקבות פרשת הבריחה מכלא גלבוע עדיין יושבת על המדוכה, בראשות השופט פינקלשטיין, ואנחנו לא יודעים איך העיסוק שלה מול הנושא עליו אנחנו מדברים היום
יובל חיו:  וצריך גם לזכור שמתקיים היום הליך פלילי בנושא פרשת הסרסור בסוהרת, שמנוהל על ידי הפרקליטות
יובל חיו:       לסיום, ההמלצות העיקריות: אנחנו כן חושבים שצריך להיות בדק בית במשטרה ובשב"ס
יובל חיו:  אנחנו חושבים, ועשינו כך, שוועדת שר הביטחון גנץ צריכה לקבל את הממצאים האלה, להתעמק בהם, וגם ההחלטות שיתקבלו צריכות להיעשות לאור הממצאים
יובל חיו:  אנחנו סבורים שהאחריות של שר הביטחון והשר לביטחון הפנים ומפכ"ל המשטרה ונציבת שב"ס היא אחריות לנושא הזה
יובל חיו:  זה אחריות מפקדים בדרג הבכיר ביותר
יובל חיו:  דיון קבינט ביטחוני-מדיני במסקנות ועדת קעטבי צריך להתקיים
יובל חיו:  הוא לא התקיים משנת 2018
יובל חיו:  אנחנו גם נאמר שצריך לעשות תוכנית עבודה, שביסודה יעדים לשיפור המוגנות
יובל חיו:  גם יעדים כמותיים
יובל חיו:  להוריד את הנתונים כפי שמוצגים בדוח הזה
יובל חיו:  לאסוף את הנתונים כמו שצריך, ולהמשיך לבצע את הסקרים שנעשים ולפרסם את הנתונים לציבור
יובל חיו:  הדעה הציבורית בעניין הזה דוחפת לפעולה, והיא מבורכת
יובל חיו:  וכן, להרחיב את מעטפת התמיכה לחיילים המשוחררים, לרבות הפנייה לגורמי טיפול ואכיפה רלוונטיים כפי שנעשה וצריך להיעשות ביתר שאת
יובל חיו:  עד כאן, אדוני היושב-ראש, וגברתי יושבת-ראש הוועדה
יובל חיו:  אני באמת מקווה
יובל חיו:  הדוח הזה מונח לא כדי לפגוע בגורם כזה או אחר אלא כדי לחזק את המוגנות שניתנת לחיילים ולחיילות
יובל חיו:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תודה רבה
יובל חיו:  בוקר טוב, התנצלותי
יובל חיו:  כבישי ישראל עדיין לא פתוחים לרווחה, ואין צ'קלקה
יובל חיו:   ראשית, אני רוצה לברך אותך, יושב-ראש הוועדה לביקורת המדינה
יובל חיו:  אנחנו  החלטנו יחד שהדיון הזה הוא אחד הדיונים החשובים
יובל חיו:  אנחנו רוצים לברך אתכם, גורמי מבקר המדינה, על כך שבחודשים ארוכים הצלחתם להגיע באמת בצורה יוצאת דופן ללא מעט משרתים ומשרתות, וגם למשרתי עבר
יובל חיו:  אתם שמים פה דוח מאוד נוקב גם  כלפי המערכות, אבל זה  גם תשקיף חשוב לנו כחברה
יובל חיו:  שמעתי את דברי הפתיחה שלך, חבר הכנסת מיקי לוי
יובל חיו:  אנחנו לא נשלח את הבנים והבנות שלנו, למרות שהמסה העיקרית זה בנות, חיילות,  להיות טרף קל כשאנחנו יודעים ש-70% מהפוגעים זה מפקדים ישירים, זה משרתי קבע עם פערי גילים
יובל חיו:  הגיל  הוא פקטור מאוד משמעותי פה
יובל חיו:  אנחנו מקיימים את הדיון הזה כדיון ראשון מתוך סדרה של דיונים
יובל חיו:  אנחנו נעקוב אחרי הממצאים עד שהמציאות תשתנה
יובל חיו:  אנחנו רואים מציאות ונתונים שכל חיילת וחייל רביעי אומרים: אנחנו נפגענו
יובל חיו:  אבל לא רק שנפגענו, המערכת לא נתנה טיפול מספק
יובל חיו:  70% מאלה שכן הגישו תלונה ושהמערכת כן מכירה בהם, אומרים שהמענה לא היה מספק
יובל חיו:  אחר כך נשמע גם עדויות
יובל חיו:  אנחנו רוצים לשמוע גם את המחקר המשלים של מרכז המחקר והמידע של הכנסת, מתוך הבנה שאנחנו נביא את כל הנתונים ואת כל המחקרים
יובל חיו:  נרד על לקצה של הקצה של החייל והחיילת, גם מבחינת הדוח שלכם, אבל גם מבחינת הדוחות של היחידות עצמן: הבט"פ, שב"ס, מג"ב ומשטרה
יובל חיו:  אנחנו יודעים שיש פערים
יובל חיו:  אתם גם הצבעתם על זה שיש פערים בין מה שהמערכת יודעת לבין הדברים עליהם אתם שמים זרקור
יובל חיו:      	נציגת מרכז המחקר והמידע, נשמח שתציגי בקצרה את הנתונים המשלימים
יובל חיו:  עדיף לא לחזור על נתונים קיימים
מיקי לוי:   המליאה נפתחת בשעה 11:00
מיקי לוי:  ביקשתי כבר הארכה, לא בטוח שייתנו לנו
מיקי לוי:  אם אפשר, קצר וקולע כדי שננסה למצות את הדיון הזה ונצא לאיזושהי דרך של פעולה חדשה
מיקי לוי:  בבקשה, זריז וקולע
נורית יכימוביץ כהן: תודה ובוקר טוב
נורית יכימוביץ כהן:  אני נורית ממרכז המחקר והמידע של הכנסת
נורית יכימוביץ כהן:  לקראת הדיון הזה, בלוח הזמנים הקצר, כתבנו מסמך קצר, שמתמקד אך ורק בהטרדות מיניות בשב"ס, ורק על עבירות בין אנשי סגל ולא על עבירות שמעורבים בהן אסירים
נורית יכימוביץ כהן:  הנתונים - מקורם בתשובות לבקשות חופש מידע
נורית יכימוביץ כהן:  אומר בקצרה את הנתונים העיקריים: 93% מהתלונות הוגשו על-ידי נשות סגל, נשים
נורית יכימוביץ כהן:  96% מהנילונים הם גברים
נורית יכימוביץ כהן:  אנחנו יודעים שרוב סגל שב"ס הם גברים שהם אנשי קבע, קצינים או נגדים, וזה בערך דומה לפרופורציה של התלונות
נורית יכימוביץ כהן:  מה שלא פרופורציונלי כאן זה שיעור התלונות של חיילי חובה מכלל התלונות, כאשר 41% מהתלונות הוגשו על ידי חיילי חובה, אנחנו יודעים שרוב התלונות הוגשו על ידי חיילות חובה, וזה כאשר שיעור משרתי החובה בשב"ס הוא פחות מ-10%
נורית יכימוביץ כהן:  כלומר, החלק היחסי של חיילי החובה בין מגישי התלונות גדול פי ארבעה ויותר מחלקם בסגל שב"ס
נורית יכימוביץ כהן:      אני רוצה להתמקד קצת יותר בשאלה או בנתונים על הטיפול בתלונות, מה קורה עם התלונות אחרי שהן מוגשות
נורית יכימוביץ כהן:  דרך אגב, יש לנו כאן 137 תלונות
נורית יכימוביץ כהן:  אנחנו מניחים שזה לא כל המקרים שהיו בפועל, זה רק המקרים המדווחים
נורית יכימוביץ כהן:  איך מטופלות התלונות? קודם חשוב להגיד שיש אפשרות לטפל בכל תלונה על הטרדה מינית בשלושה אפיקים שונים, אחד מהם או יותר, או במסלול פלילי
נורית יכימוביץ כהן:  כלומר, להגיש תלונה פלילית למשטרה או לתחנה מקומית או ליחידה הארצית לחקירת סוהרים - יח"ס, או שאפשר להגיש תביעה אזרחית, תביעת נזיקין, או שיש אפשרות לטפל במסלול משמעתי באמצעות ענף המשמעת של שב"ס
נורית יכימוביץ כהן:  למשל, אם במסלול הפלילי העונשים יכולים להגיע לקנסות כבדים או אפילו מאסר, במסלול המשמעתי אפשר לתת עונשים של נזיפה, קנס, ריתוק, ואולי עוד כמה אמצעים משמעתיים
נורית יכימוביץ כהן:  בנוהל שב"ס על הטרדה מינית כתוב שהמסלול שבו תטופל התלונה הוא לבחירת הנפגע או הנפגעת, וכל בחירה של הנפגעת תיחשב ללגיטימית
נורית יכימוביץ כהן:       אין לנו נתונים על מידת השימוש באופציה של תביעה אזרחית, אבל אני כן רוצה לומר כמה מילים על הבחירה בין המסלול המשמעתי למסלול הפלילי
נורית יכימוביץ כהן:  נתחיל מזה שרבע מהתלונות על הטרדה מינית הועברו ליח"ס, ושלושת רבעי מהתלונות נשארו בטיפול משמעתי בתוך שב"ס
נורית יכימוביץ כהן:  זה אולי קצת משליך על מה שנאמר על הגשת כתבי אישום או המספר הקטן של כתבי אישום
נורית יכימוביץ כהן:  לא אמרתי בתחילה שאלו תלונות שמסכמות את כלל השנים 2018 עד 2021
נורית יכימוביץ כהן:  5% מהתלונות הועברו לפרקליטות לצורך בחינת גיבוש כתבי אישום
נורית יכימוביץ כהן:  אנחנו לא יודעים בדיוק כמה כתבי אישום יש בתקופת הזמן הזו, אבל אנחנו מבינים מיובל שהמספר קטן, עד כדי אחד
נורית יכימוביץ כהן:  כאמור, 5% לפרקליטות
נורית יכימוביץ כהן:  כמעט חצי מהתלונות קיבלו מענה משמעתי מהסוג שאמרתי קודם
נורית יכימוביץ כהן:  כנראה או תזוזות בתוך הארגון או יכול להיות קנס או נזיפה
נורית יכימוביץ כהן:  במקרה של הטרדה סביבתית, וזה מונח שכדאי להכיר, אותה הטרדה שהיא סביבת עבודה עוינת מבחינת שיח לא הולם ובדיחות שהן לא לעניין ודברים כאלה, שב"ס מטפל בדרך כלל באמצעות הסברה
נורית יכימוביץ כהן:  ויש מקרים שאנחנו מתקשים לעקוב אחריהם
נורית יכימוביץ כהן:  אנחנו לא יודעים בוודאות איך יסתיים הטיפול
נורית יכימוביץ כהן:  זה עשרות אחוזים מהמקרים
נורית יכימוביץ כהן:  למשל, אם המטריד היה מישהו שלא מועסק של שב"ס אלא, למשל, עובד קבלן או איש מבוגר שנכנס לתוך שב"ס כדי לעבוד שם, נרשם בנתוני שב"ס שהטיפול היה טיפול חיצוני
נורית יכימוביץ כהן:  אנחנו לא יודעים מה קרה בסוף
נורית יכימוביץ כהן:  וכן, במקרים שבהם נרשם בנתונים סיום שירות, אנחנו לא יודעים האם המטריד פוטר או יצא לגמלאות או משהו אחר
נורית יכימוביץ כהן:  אלו הנתונים שרציתי להציף, בעיקר בעניין ה - - -     << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תודה על המאמץ שעשיתם לקראת הדיון
אורנה ברביבאי: למה לא חקרתם גם את נושא האסירים אלא רק את הסגל?
נורית יכימוביץ כהן:   כמו שאמרתי בהתחלה, המסמך הזה נכתב בפרק זמן מאוד קצר, ולכן יכולנו להשתמש רק בחומרים זמינים
אורנה ברביבאי: יש כוונה לבדוק את זה?
נורית יכימוביץ כהן: אם יעלה צורך, בוודאי שנבדוק
מיקי לוי:   ניצב משנה דורית, בבקשה
דורית גרינברג-ליס: שלום לכולם
דורית גרינברג-ליס:  שמי ניצב משנה דורית גרינברג-ליס ואני ראש יחידת הביקורת במשטרת ישראל
דורית גרינברג-ליס:  ראשית, נבקש להודות לאנשי משרד מבקר המדינה האמונים על הדוח הזה
דורית גרינברג-ליס:  זה דוח חשוב והוא בנפש כולנו
דורית גרינברג-ליס:  אנחנו גם מבקשים להודות לשני יושבי-ראש הוועדה המשותפת הזו על הדיון המשמעותי באכסניה המכובדת הזו
דורית גרינברג-ליס:  משטרת ישראל מתייחסת לדוח הזה בכובד ראש
דורית גרינברג-ליס:  כפי שאמרו שני יושבי-ראש הוועדה,  שומה עלינו, כל המשרתים בגופים המבוקרים בדוח, לקרוא את הדוח משל מדובר בבנותינו ובבנינו - אנו ממש
דורית גרינברג-ליס:  ככל דוח ביקורת, ובכל דוח ביקורת, אנחנו רואים הזדמנות ופלטפורמה לשינוי הנותן לנו איזושהי תמונת מצב ורפלקציה לגבי המצב
דורית גרינברג-ליס:  כאמור, אנחנו בהחלט רואים הזדמנות לטפל ולשפר בכל מה שראוי לטפל ולשמר
דורית גרינברג-ליס:  אנחנו, במשטרת ישראל, מחויבים לפעול במלוא הנחישות לחיזוק מוגנות שוטרות ושוטרי החובה בארגון, לצמצם את מקרי הפגיעה, ולנקוט באפס סובלנות כלפי שוטרים הנוהגים באופן פוגעני
דורית גרינברג-ליס:  נושא ההטרדות המיניות נמצא על סדר היום הארגוני כל הזמן במשטרת ישראל, כאשר אוכלוסיית החובה, בשל המאפיינים המאוד מאוד מיוחדים לה, מקבלת קשב מיוחד
דורית גרינברג-ליס:  אין צורך להכביר מילים לגבי פער הגילים, הסמכות, ארגון היררכי וכד'
דורית גרינברג-ליס:  בעניין הזה אנחנו מדברים על שלושה צירי טיפול עיקריים: הטיפול בדיווחים וקבלת החלטות לגבי נילונים, הטיפול בנפגעות, לרבות מתן מעטפת הוליסטית רחבה עבורן, הסברה ומניעה
דורית גרינברג-ליס:  הראיות למדיניות אפס הסובלנות אצלנו בארגון הן רבות
דורית גרינברג-ליס:  ניצבים ותתי ניצבים פוטרו מהארגון על רקע עבירות אלה, לרבות פיטורי תת ניצב בשנה האחרונה
דורית גרינברג-ליס:  אנחנו, במשטרת ישראל, הטלנו על עצמנו חובת דיווח מבלי שהדבר נדרש בחוק או בתקנות, והמשטרה אף הגדילה לעשות והעמידה לדין תת ניצב על כך שלא עמד בחובת הדיווח
דורית גרינברג-ליס:  קרי, זה לא שהוא עבר עבירה אלא הוא ידע שהעבירה מתבצעת ועל אף האמור לא דיווח
דורית גרינברג-ליס:  הוא הועמד על כך לדין
דורית גרינברג-ליס:      כל דיווח מטופל, בין אם הוא מהווה עבירה פלילית או משמעתית, ובין אם הוא איננו נופל לקטגוריות הללו, אך הוא נמצא בניגוד לנורמות התנהגות שמצופות משוטר
דורית גרינברג-ליס:  כלומר, אנחנו בהחלט לוקחים על עצמנו מה שנקרא חובות יתרות
דורית גרינברג-ליס:        גם אם הדיווח מגיע מצד ג' ונפגעת מבקשת שלא להתלונן,  אנחנו עדיין נכנסים לתמונה ואנחנו מטפלים לצורך מניעת הישנות מקרים ונותנים את כל המעטפת הצריכה לעניין
דורית גרינברג-ליס:  אפילו במקרה בו שוטרת  שח"ם שוחררה משירות חובה תוך כדי בירור הליך, היא עדיין ממשיכה לקבל את המעטפת לאחר שחרורה
דורית גרינברג-ליס:      חשוב לנו לציין שאנחנו פועלים במספר צירים נוספים לקידום מוגנות שוטרות ושוטרי החובה
דורית גרינברג-ליס:  אנחנו מקיימים פעילויות הסברה ממוקדות גם למפקדים וגם לשוטרים
דורית גרינברג-ליס:  נכנסים כמובן לכל קורסי שוטרי החובה
דורית גרינברג-ליס:  יש לומדה שכל שוטר בארגון בכל דרגה מחויב לבצע, וגם מחויב בסוף הלומדה לעשות מבחן
דורית גרינברג-ליס:  ואם הוא לא עובר את המבחן, זה אחד מהקריטריונים של מדדי איכות התפקוד שלו
דורית גרינברג-ליס:  אנחנו משקפים במבחני הידע שאלות בנושא מוגנות, בנושא הטרדה, והאופן בו אנחנו צריכים להתנהל
דורית גרינברג-ליס:  אנחנו מקיימים סקר ארגוני עיתי לצורך גיבוש תמונת מצב מדויקת לנו, לפיקוד, שייתן לנו רפלקציה של מה שקורה
דורית גרינברג-ליס:  אנחנו מעבירים שאלון תעסוקתי לזיהוי מקרי פגיעה, הטרדה או ניצול
דורית גרינברג-ליס:  כמובן שאנחנו נותנים מעטפת מאוד מאוד רחבה לטיפול בנפגעים בקרות אירוע, והטיפול המשמעתי שלנו הוא חסר פשרות בפוגע עד כדי פיטורין
דורית גרינברג-ליס:  וכפי שאמרתי, כולם תחת האכסניה הזו
דורית גרינברג-ליס:  זאת אומרת, גם ניצבים פוטרו מהארגון על הרקע הזה